Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 161

9. évfolyam Témakör Tartalom A Föld A Föld mint égitest. A Föld mozgása és következményei. A napi és évi időszámítás. A Föld természetföldrajzi képe A földrészek fekvése, helyzete a térítőkhöz képest. A kontinensek természetföldrajzi jellemzői: domborzat, éghajlat, természeti erőforrások. Jellegzetes felszíni formák. Éghajlati övezetesség. A Föld vízrajzi jellemzői. Az élővilág és a talaj összefüggései. A hegyvidékek függőleges övezetessége. A Föld természeti kincsei. Fontosabb országok és fővárosuk — szemléleti térképolvasással. Utazók, felfedezők Magyar utazók, felfedezők a világban: Kőrösi Csoma Sándor, Teleki Sámuel. 2000/135/II. szám Tevékenységek Tematikus térképek, ábrák, diagramok elemzése — övezetesség, természetes növénytakaró, népességeloszlás. Az időjárás- és vízállásjelentés, az űrfelvételek értelmezése. Folyamatábrák, szelvények elemzése irányítással. Újságok, folyóiratok, leírások olvasása, az olvasottakról viták, beszélgetések, érvelések. Tématablók készítése, gyűjtemények összeállítása. Követelmény — Tudjon különböző méretarányú és tartalmú térképeken készség szinten tájékozódni. — Tudjon példákat sorolni a Nap földi életet meghatározó jellemzői közül. — Legyen képes — szempontsor segítségével — a földrészek legfőbb természetföldrajzi jellemzőit kiemelni, szóban megfogalmazni. — Ismerje az éghajlati övezetességet, soroljon példákat a természetföldrajzi övezetességre. — A térkép használatával tudjon példákat keresni az egyes kontinensek főbb természeti kincseire, nyersanyagaira. — Rendelkezzen ismeretekkel a magyar utazókról, felfedezőkről. — Használja pontosan a tanult földrajzi szakkifejezéseket, topográfiai fogalmakat. — Értse a természeti erőforrások takarékos felhasználásának fontosságát, a földrajzi folyamatok kölcsönös függőségét.

Source: https://magyarkozlony.hu/hivatalos-lapok/bde34869e8846458c676785435073ddde325b398/dokumentumok/dad5ac1e7be58d28df67d99a0bf4f97b6b24a379/letoltes